Document ID: 32007D0560

РЕШЕНИЕ НА КОМИСИЯТА
от 2 август 2007 година
за признаване по принцип на пълнотата на документацията, представена за подробен преглед, с оглед на възможното включване на хлорантранилипрол, хептамалоксилоглукан, спиротетрамат и ядрено-полиедрения вирус Helicoverpa armigera в приложение I към Директива 91/414/ЕИО на Съвета
(нотифицирано под номер C(2007) 3669)
(Текст от значение за ЕИП)
(2007/560/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 6, параграф 3 от нея,
като има предвид, че:
(1)
В Директива 91/414/ЕИО се предвижда да бъде изготвен списък на Общността с разрешените активни вещества за включване в състава на продукти за растителна защита.
(2)
На 2 февруари 2007 г. DuPont International Operations Sarl изпрати до органите на Ирландия пакет от документи за активното вещество хлорантранилипрол, придружен от заявление за неговото включване в приложение I към Директива 91/414/ЕИО. На 9 май 2006 г. ELICITYL изпрати до органите на Франция пакет от документи за активното вещество хептамалоксилоглукан, придружен от заявление за неговото включване в приложение I към Директива 91/414/ЕИО. На 9 октомври 2006 г. Bayer CropScience AG изпрати до органите на Австрия пакет от документи за активното вещество спиротетрамат, придружен от заявление за неговото включване в приложение I към Директива 91/414/ЕИО. На 7 август 2006 г. Andermatt Biocontrol GmbH изпрати до органите на Естония пакет от документи за активното вещество на ядрено-полиедрения вирус Helicoverpa armigera, придружен от заявление за неговото включване в приложение I към Директива 91/414/ЕИО.
(3)
Органите на Ирландия, Франция, Австрия и Естония уведомиха Комисията, че при предварителния преглед документите за съответните активни вещества отговарят на изискванията за данни и информация, установени в приложение II към Директива 91/414/ЕИО. Предоставената документация отговаря също така на изискванията относно информацията и данните, определени в приложение III към Директива 91/414/ЕИО по отношение на един продукт за растителна защита, съдържащ съответното активно вещество. Съгласно член 6, параграф 2 от Директива 91/414/ЕИО, впоследствие документите бяха изпратени от заявителите до Комисията и други държави-членки, и бяха предоставени на Постоянния комитет по хранителната верига и здравето на животните.
(4)
С настоящото решение следва официално да се потвърди на общностно равнище, че документацията принципно отговаря на изискванията за данните и информацията, предвидени в приложение II, и покрива - поне за един продукт за растителна защита, съдържащ въпросното активно вещество - изискванията на приложение III към Директива 91/414/ЕИО.
(5)
Настоящото решение не засяга правото на Комисията да изисква от заявителя да предостави на докладващата държава-членка допълнителни данни или информация с оглед изясняването на определени части от документацията.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Без да се засягат разпоредбите на член 6, параграф 4 от Директива 91/414/ЕИО, документацията относно активните вещества, определени в приложението към настоящото решение, предоставена на Комисията и държавите-членки, с цел да бъде включена в приложение I към посочената директива, принципно удовлетворява изискванията за данните и информацията, предвидени в приложение II към Директива 91/414/ЕИО.
Също така документацията отговаря и на изискванията за данните и информацията, определени в приложение III към посочената директива, по отношение на един продукт за растителна защита, който съдържа съответното активно вещество, като се вземат предвид предложените приложения на този продукт.
Член 2
Докладващата държава-членка извършва подробен преглед на посочената в член 1 документация и съобщава на Комисията заключенията си, заедно с препоръка относно включването или невключването на съответните активни вещества в приложение I към Директива 91/414/ЕИО и всички условия свързани с това, възможно най-бързо и в срок най-късно до една година от датата на публикуване на настоящото решение в Официален вестник на Европейския съюз.
Член 3
Адресати на настоящото решение са държавите-членки.
Съставено в Брюксел на 2 август 2007 година.

Labels: 0
3
6